Ministru kabineta rīkojuma projekta

**„Par nekustamā īpašuma piekritību valstij un tā nostiprināšanu zemesgrāmatā uz valsts vārda Ekonomikas ministrijas personā”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17. panta piektā daļa.Ministru kabineta 2016. gada 29. marta noteikumu Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 13. punkts.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 3. punkts un 8. panta 4.1 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zemes pārvaldības likuma 17. panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Atbilstoši Ministru kabineta 2016. gada 29. marta noteikumu Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk –Noteikumi Nr. 190) 13. punktam, rīkojuma projektu ministrija var sagatavot un iesniegt Ministru kabinetā tūlīt pēc šo noteikumu [3. punktā](http://likumi.lv/ta/id/281257-kartiba-kada-pienem-lemumu-par-rezerves-zemes-fonda-ieskaitito-zemes-gabalu-un-ipasuma-tiesibu-atjaunosanai-neizmantoto#p3) minētā saraksta publiskošanas, ja sarakstā norādītā zemes vienība ir valstij piekritīga zeme un ministrijas rīcībā ir pašvaldības sniegtā informācija par to, ka sarakstā norādītā zemes vienība, tai skaitā zemes vienības domājamā daļa, piekrīt vai pieder valstij. Saskaņā ar Noteikumu Nr. 190 3. punkta 3.1. apakšpunktā noteikto, par tām administratīvajām teritorijām, par kurām Ministru kabineta rīkojums par zemes reformas pabeigšanu izdots līdz Noteikumu Nr. 190 spēkā stāšanās dienai, piecu darbdienu laikā pēc Noteikumu Nr. 190 spēkā stāšanās Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajiem zemes gabaliem un zemes gabaliem, kas nav izmantoti īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība.Atbilstoši Noteikumos Nr. 190 noteiktajam, sarakstā norādīto zemes vienību piekritība vai piederība valstij ir izvērtējama saskaņā ar likumu „Par valsts un pašvaldību zemes īpašuma tiesībām un to nostiprināšanu zemesgrāmatās”.Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta septīto daļu Ministru kabinets pieņem rīkojumu par zemes piekritību valstij attiecībā uz visām šā likuma 8. pantā minētajām valstij piekrītošajām zemēm.Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 3. punkts nosaka, ka zeme, kuras piederība 1940. gada 21. jūlijā nav konstatēta, zemes reformas laikā piekrīt valstij un ierakstāma zemesgrāmatās uz valsts vārda, ja uz šīs zemes ir valsts kapitālsabiedrībai piederošas ēkas (būves) vai ēkas (būves), kuras, pirms tās kļuva par privātpersonu īpašumu, ir piederējušas valsts kapitālsabiedrībai. Saskaņā ar minētā likuma 8. panta 4.1 daļu uz valsts vārda Ekonomikas ministrijas personā zemesgrāmatās tiek ierakstīta valstij piederošā un piekrītošā zeme, uz kuras atrodas akciju sabiedrības “Latvenergo” (turpmāk – Latvenergo) īpašumā vai valdījumā esošie energoapgādes objekti un kura ir nepieciešama valsts komercdarbības veikšanai.Nekustamais īpašums (nekustamā īpašuma kadastra Nr.2100 005 0003) Dārzu ielā 45, Rēzeknē, sastāv no zemes vienības (zemes vienības kadastra apzīmējums 2100 005 0004) 0,0281 ha platībā (turpmāk – Zemes vienība). Nekustamā īpašuma valsts kadastra informācijas sistēmā Zemes vienībai reģistrēts statuss – rezerves zemes fonds. Uz Zemes vienības atrodas Latvenergo piederoša transformatoru apakšstacijas TP-685 ēka (būves kadastra apzīmējums 2100 005 0004 001), kas nekustamā īpašuma (kadastra numurs 2100 505 0002) sastāvā ierakstīta Rēzeknes pilsētas zemesgrāmatas nodalījumā Nr. 100000555067.Ministru kabinets 2015. gada 18. jūnijā ir pieņēmis rīkojumu Nr. 330 „Par zemes reformas pabeigšanu Rēzeknes pilsētā”. Izvērtējot Valsts zemes dienesta sagatavotos Nekustamā īpašuma valsts kadastra informācijas sistēmā reģistrētos datus par rezerves zemes fondā ieskaitītiem zemes gabaliem un zemes gabaliem, kas nav izmantoti īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, Rēzeknes pilsētā, Ekonomikas ministrija ar 2016. gada 20. jūnija vēstuli Nr. 236-7-5650 informēja Rēzeknes pilsētas pašvaldību, ka atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 3. punktu un 8. panta 4.1 daļu Zemes vienība piekrīt valstij. Rēzeknes pilsētas dome ar 2016. gada 7. jūlija vēstuli Nr. 3.1.1.20/967 sniedza informāciju, ka Zemes vienība piekrīt valstij.Ievērojot iepriekš minēto, Ekonomikas ministrija ir izstrādājusi Ministru kabineta rīkojuma projektu „Par nekustamā īpašuma piekritību valstij un tā nostiprināšanu zemesgrāmatā uz valsts vārda Ekonomikas ministrijas personā”, kas paredz Zemes vienību saglabāt valsts īpašumā un reģistrēt to zemesgrāmatā uz valsts vārda Ekonomikas ministrijas personā. |
| 3. | Projekta izstrādē iesaistītās institūcijas | Projekta izstrādē ir iesaistīta Ekonomikas ministrija. |
| 4. | Cita informācija | Nav. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildē iesaistīta ir Ekonomikas ministrija un Latvenergo. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Ņemot vērā 2013. gada 5. februārī noslēgto vienošanos Nr. 010000/13-115, ar ko Latvenergo apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu, kas nepieciešami Latvenergo komercdarbības veikšanai, datu aktualizāciju Nekustamā īpašuma valsts kadastra informācija sistēmā un īpašumtiesību nostiprināšanu zemesgrāmatā uz valsts vārda Ekonomikas ministrijas personā, Latvenergo veiks nepieciešamās darbības un segs izmaksas zemes vienības datu aktualizācijai Nekustamā īpašuma valsts kadastra informācijas sistēmā un īpašumtiesību reģistrēšanai zemesgrāmatā. |

Anotācijas II, III, IV, un V sadaļa –projekts šīs jomas neskar.

**Ministru prezidenta biedrs,**

**ekonomikas ministrs A. Ašeradens**

**Vīza: valsts sekretārs J. Stinka**

Zelča 67013163

Inese.Zelca@em.gov.lv